****

**ΔΕΛΤΙΟ ΤΥΠΟΥ**

**Διάλεξη της Ηλέκτρας Κυριαζίδου "Κρίση, κοινωνική επισφάλεια και πολιτικές μοιράσματος"**

Το Τμήμα ΙΑΚΑ προσκαλεί σε διάλεξη με θέμα «**Κρίση, κοινωνική επισφάλεια και πολιτικές μοιράσματος» τ**ης Ηλέκτρας Κυριαζίδου, την Tετάρτη 14/12/2022 και ώρα 19:00, αιθ. Μανώλης Γλέζος (ισόγειο), κτίριο "Ρόζα Ιμβριώτη", Συγκρότημα Παπαστράτου, Βόλος

Η Ηλέκτρα Κυριαζίδου είναι κοινωνική ανθρωπολόγος και Μεταδιδακτορική Υπότροφος στο ΙΑΚΑ.

#### Περίληψη

Στην ομιλία θα ασχοληθεί με γεγονότα συμποσιασμού σε ένα αυτόνομα οργανωμένο πολιτικό εγχείρημα γειτονιάς στη Θεσσαλονίκη. Θα εξετάσει αυτά τα γεγονότα συμποσιασμού ως μορφές συλλογικής διαχείρισης της επισφάλειας σε περιόδους κρίσης και ως γιορτινές πολιτικές της καθημερινότητας, οι οποίες αντιστέκονται σε πολλαπλές διαδικασίες αποκλεισμού. Με ιδιαίτερο ενδιαφέρον για το πώς μπορούμε να μάθουμε από τέτοιες δράσεις, όχι μόνο για τον τρόπο που οργανώνονται, αλλά κυρίως για το πως μπορούν πολιτισμικές πρακτικές και εμπειρίες μοιράσματος φαγητού, αφηγήσεων και συναισθημάτων που καλλιεργούνται από κοινού, να επηρεάσουν καθημερινές σχέσεις στη γειτονιά. Ακόμα ιδιαίτερα ενδιαφέρον είναι το πώς  οι παραπάνω πρακτικές ενδέχεται να προκαλέσουν μικρές ανατροπές σε συνθήκες που χαράζουν όρια ανεργίας, έθνους, φύλου, τάξης, υπηκοότητας  και οικονομικής κατάστασης.

[https://ha.uth.gr/index.php?page=events-search.display&a=610](http://www.ha.uth.gr/index.php?page=events-search.display&a=508)